पाएं अपने शहर की ताज़ा ख़बरें और फ्री ई-पेपरडाउनलोड करें
डिप्टी कमिश्नर अपनीत रियात ने लॉकडाउन और कोरोना महामारी को लेकर सोशल मीडिया के माध्यम से शहरवासियों से संबोधन किया। डीसी ने बताया कि इस समय में जिले में जिला अस्पताल होशियारपुर के अलावा 9 प्राइवेट अस्पतालों में लेवल 2 व लेवल 3 का इलाज किया जा रहा है। जिले में लेवल 2 के 270 व लेवल 3 के 40 बेड हैं। नए अस्पताल कोविड के इलाज के लिए शामिल किए गए हैं, उनमें प्रणव मल्टी स्पेशीलिटी अस्पताल मुकेरियां, एसएस मेडिसिटी मुकेरियां, नारद अस्पताल होशियारपुर व रमनप्रीत मल्टी स्पेशीलिटी अस्पताल गढ़शंकर शामिल है। बेडों संबंधी जानकारी लेने के लिए हेल्पलाइन नंबर 82187-65895 पर संपर्क किया जा सकता है।
डीसी ने बताया कि कोविड-19 से संबंधित प्रशासन की ओर से जारी गाइडलाइंस का उल्लंघन करने वालों की शिकायत मोबाइल नंबर 88722-31-39, 92570-37000 पर दी जा सकती है। इसके अलावा अगर किसी को ऑक्सीजन सिलेंडर, रेमेडेसिविर, टोसीलिजुमैब या आरटी-पीसीआर की ओवर चार्जिंग, जमाखोरी या कालबाजारी को लेकर शिकायत है तो वह हेल्पलाइन नंबर 81466-22501 पर व्हाट्स एप करें। उन्होंने बताया कि जिले में कोविड मरीजों की सुविधाओं का विशेष ध्यान रखा जा रहा है। किसी भी तरह की कोई कमी नहीं है। उन्होंने लोगों से अपील की कि वे कोविड हिदायतों का पालन करें बाहर जाते समय मास्क पहनें और सोशल डिस्टेंस बनाकर रखें तभी हम कोरोना को फैलने से रोक सकते हैं। इसके लिए हर व्यक्ति का सहयाेग जरूरी है।
कंप्लेंट नंबर- 92570-37000
गाइडलाइन उल्लंघन पर- 81466-22501
सेवा केंद्र में जाने से पहले लेनी होगी अपॉइंटमेंट
डीसी अपनीत रियात ने कहा कि जिले के सेवा केंद्रों में बढ़ रही भीड़ को देखते नया सिस्टम शुरू किया गया है। अब सेवा केंद्रों में सेवा लेने के लिए अब अग्रिम मंजूरी (अपॉइंटमेंट) लेना अनिवार्य होगा। बिना अपॉइंटमेंट किसी भी आवेदक को सेवा प्रदान नहीं की जाएगी। अपॉइंटमेंट मोबाइल एप एम-सेवा, कोवा एप, जिला प्रशासन होशियारपुर की वेबसाइट पर जाकर ली जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva mag_Deva hin_Deva hin_Deva zho_Hant eng_Latn